Rettens dom (Anden Afdeling) af 19. november 2025 – Heinrich Sieber & Co. mod EUIPO – Achilles (Indkøbsposer)
(Sag T-641/24)
» EU-design – ugyldighedssag – registreret EU-design, der gengiver en indkøbspose – ugyldighedsgrund – design uden enhedskarakter – artikel 3, litra a), og artikel 25, stk. 1, litra a), i forordning (EF) nr. 6/2002 i den affattelse, der var gældende forud for forordning (EU) 2024/2822 – overensstemmelse mellem billeder «
1.      EU-design – ansøgning om registrering – betingelser – reproducerbar afbildning af designet – begreb – indgivelse af flere afbildninger af ét og samme design – bevilling – betingelser – krav om enhedskarakter – overensstemmelse mellem billeder
[Rådets forordning nr. 6/2002, art. 36, stk. 1, litra c); Kommissionens forordning nr. 2245/2002, art. 4]
(jf. præmis 21-25)
2.      EU-design – ugyldighedsgrunde – gengivelse, der ikke opfylder definitionen af design – gengivelse af en indkøbspose
[Rådets forordning nr. 6/2002, art. 3, litra a), art. 4, stk. 1, og art. 25, stk. 1, litra a)]
(jf. præmis 30, 31, 35 og 37-39)
3.      EU-design – klagesag – søgsmål ved Unionens retsinstanser – afgørelse truffet af en afdeling ved EUIPO udgør en del af den sammenhæng, hvori appelkammerets afgørelse er truffet
(jf. præmis 43)
4.      EU-design – sager for EUIPO’s instanser – forholdet mellem en ugyldighedssag om et EU-design, der føres ved EUIPO, og sager for nationale retsinstanser – retskraft – foreligger ikke
(jf. præmis 52)
Konklusion
1)
Den Europæiske Unions Kontor for Intellektuel Ejendomsret (EUIPO) frifindes.
2)
Heinrich Sieber & Co. GmbH & Co. KG bærer sine egne omkostninger og betaler de omkostninger, der er afholdt af Dieter Achilles.
3)
EUIPO bærer sine egne omkostninger.